Her serre heyetêkê haştîye seba le Rayberê Şarê Kurdî bivîno Tirkîya zîyaret keno. Emser zî bi amadekarîya Înîsîyatîfê Mîyanneteweyî yê Ocalanî rê Azadîye, Kurdîstanî rê Haştîye, Sendîkayanê Brîtanya Heyetê Haştîye yê Mîyanneteweyî yê Îmraliyî 2 rojan Tirkîya zîret kerde.
Heyetê Haştîye yê Mîyanneteweyî yê Îmraliyî partîyan, rêxistinanê heqanê merdiman, komeleyanê tepişteyan, keyeyanê tepişteyan û avûkatanê Buroyê Huqûqî yê Asrinî de pêvînayîşî kerdî.
Heyetî nê çîyî pêvînayîşanê xo de tesbît kerdî: ''Abdullah Ocalan 23 serrî yo bi hawayêkê bêhuqûqî û duştê peymanan û huqûqê mîyanneteweyî Girawa Îmraliyî de tepişîyeno. Tepişteyê sîyasîyî zîndananê bi tîpê Fyî de tepişîyenê, yenê tecrîdkerdene û bi giranî caardişê dîsîplînî înan rê yenê ferzkerdene. Nê tepişteyan rê îşkence, kerdişê xirabî yenê kerdene, tedawîya înan yena astengkerdene. Reyna nê tepişteyî maruzê tacîz, tecawuz û sûcanê winasênan ê leşker, gardîyan û personelanê zîndanî manenê.
Tirkîya de azadîya fikran çin a û bi hezaran merdimî ney ra tepişîyenê. Êyê ke 'çalakîyanê' xo ra poşman nêbenê û 'exlaqê başî' nêmojnenê cezaya giranî dîyena înan. Heqê pawitişî yê Ocalanî ameyo binpaykerdene. Avûkatanê Ocalanî da zanayene ke 25ê adara 2021î ra nata ê muwekîlê xo ra xebere nêgênê.
Komîteya Vergirewtişê Îşkenceyî (CPT) tebaxa 2020î de pare kerd ke 'hepsê hucreyî' yê Îmraliyî nêno qebulkerdene û seba ke na rewşe bêra raştkerdene ganî game bêra eştene. Na eşkerayîye ra dima Tirkîya tecrîdê vera Îmraliyî giranêr kerd, pêvînayîşê bi keye û avûkatan qedexe kerdî, têkilîya bi telefonî qedexe kerde. Ma venga CPTyî danê ke eşkerayîyanê xo teqîb bikerê û bikerê ke Abdullah Ocalan avûkatanê xo bivîno. Seba ke selahîyetdarê tirkî goş nêdanê pêşnîyazanê dezgehanê heqanê merdiman ê mîyanneteweyîyan û seba ke heyetê CPTyî nêşino Îmrali heyetê ma derheqê rewşa weşîya Ocalanî de wayîrê qesawetî yo.
Abdullah Ocalano ke rixmê îşkenceyê giranî bi serran o haştî û demokrasî de israr kerd, hema zî mesajê haştî û pêkerdişî dano. Estbîyayîşê Abdullah Ocalanî dormeyê masaya dîyalogan de nêbo nêbeno. Ma venga dezgehanê mîyanneteweyîyan danê ke ganî tecrîdê vera Ocalanî biqedînê!
Wextê ci ameyo ke şima erkê xo bîyarê ca!''
Nê kesan morê xo da binê eşkerayîye:
"Andrea Kocsondi; Endamê Desteya Rêveber a Federasyona Sendîkayên Karkeran a Brîtanyayê (GFTU). Barbara Spinelli; Hevseroka Yekîtiya Parêzeran a ji bo Mafên Mirovan û Demokrasiyê ya Cîhanê (ELDH). Christine Blower; Sekretera berê ya Sendîkaya Mamostan a Neteweyî ya Brîtanyayê. Clare Baker; Rayedara Navneteweyî ya Sendîkaya Unite ya Brîtanyayê. Claire Jones; Sekretera Giştî ya Komeleya Xebatên Sendîka ya Brîtanyayê (SUE. Dimitri Roussopoulos; Weşanger, Edîtor, Nivîskar, Ekolojîst û Rêxistinkara Civakî. Doug Nicholls; Lîderê Federasyona Giştî ya Sendîkayên Karker a Brîtanyayê (GFTU). Federico Venturini; Lêkolînerê Zanîngeha Udine ya Îtalyayê. Kariane Westrheim; Profesora Zanîngehên Perwerdeyê ya Zanîngeha Bergenê ya Norwêcê, Seroka Komîsyona Sivîl a Yekîtiya Ewropa-Tirkiye. Laura Quagliuolo; Edîtor û Nivîskara Îtalyayî. Mahmoud Patel; Akademîsyen, Hiqûqnas û Aktîvîstê Mafên Mirovan ê ji Efrîkayê Başûr. Margaret Owen Obe; Parêzera Brîtanyayî. Melanie Gingell; Parêzer û Hîndekara Beşa Hiqûqa Mafên Mirovan a Navneteweyî. Radha D’Souza; Profesorê Hiqûqê, Parêzer û Nivîskar. Mamosteyê Beşa Hiqûqê ya Zanîngeha Westminster a Brîtanyayê. Şerife Ceren Uysal; Hevsekretera Yekîtiya Parêzeran a Ewropayê ya ji bo Mafên Mirovan a Cîhanê û Demokrasiyê (ELDH). Shavanah Taj; Sekreterê Giştî yê Kongrya Sendîkaya Karkeran a Gallerê (TUC). Thomas Jeffrey Miley; Mamosteyê Civakînasiyê ya Zanîngeha Cambridge. Ögmundur Jónasson; Wezîrê berê yê Edaletê yê Îzlandayê."
